નવી દિલ્હીઃ સુપ્રીમ કોર્ટે તમામ હાઇવે પર દારૂના વેચાણ અંગે નિયંત્રણ લાદી દીધું છે. ચીફ જસ્ટિસ ઓફ ઇન્ડિયા ટીએસ ઠાકુરની આગેવાની વાળી બેચે આ નિર્ણય કર્યો છે. કોર્ટે પોતાનો નિર્ણય જણાવતા કહ્યું છે કે તમામ રાજ્યોમાં નેશનલ હાઇવે પર અને તેની આજુબાજુમાં જ્યાં પણ દારૂની દુકાનો હશે તેનું લાઇયન્સ બંધ કરવાનું જણાવ્યું છે. જોકે કોર્ટે એમ પણ કહ્યું છે કે દુકાનોને જ્યાં સુધી લાયસન્સ આપવામાં આવ્યું છે ત્યાં સુધી તેઓ દારૂ વેચી શકશે. હવે કોઇને પણ દારૂની દુકાનોનું લાયસન્સ રિન્યૂ નહીં થાય. એટલે કે નવા વર્ષમાં એપ્રિલ મહિનામાં દારૂના વેચાણ પર નિયંત્રણ લાગી જશે.